**Потребителите вече могат да си настройват напомняния за важни събития директно във Viber**

*„Моите бележки“, обединява всички съобщения и напомняния, за по-голямо удобство и с максимална поверителност*

**София, България, 12 октомври, 2020 г.** - [Rakuten Viber](https://www.viber.com/en/), водещото приложение за комуникация, представя допълнение в „Моите бележки“, което позволява на потребителите да си настройват напомняния за задачи и други важни събития. Вече могат да бъдат проследени на едно място лесно и бързо всички задачи, да се настройват подсещания в конкретен час и всичко това с максимална защита на поверителността в приложението.

В сегашното забързано ежедневие и хаотични графици изпълнени с предизвикателства, породени от пандемията, напомнянията и списъците със задачи стават решаващи за запазването на контрола над живота ни. Запомнянето на рождени дни, дистанционни изпити и конферентни разговори са едни от многото предизвикателства, които не бива да забравяме. Новата функция за напомняния на Viber в „Моите бележки“ помага на потребителите да се адаптират към тази нова реалност, позволявайки им да следят графика си в една и съща платформа, която използват за комуникация с колеги, семейство и приятели.

Потребителите могат да задържат което и да е съобщение в „Моите бележки“ и да натиснат „Настройване на напомняне“. След това трябва да изберат час и дата, да решат дали искат то да се повтаря и напомнянето ще се появи на екрана им в избраното от тях време. Тази функция се допълва от другите възможности, налични в „Моите бележки“, което позволява на потребителите да:

* Записват бележки със задачи, събития и много други
* Маркират задачите си като „готови“, както и да скриват готовите бележки
* Препращат съобщения от други чатове към „Моите бележки“. Препратените съобщения ще показват от кой чат са били препратени, така че потребителят винаги ще помни контекста на съобщението.

Функцията за напомняния в „Моите бележки“ е достъпна на Android устройства, като скоро се очаква да е налична на iOS и версиите за компютър на Viber.

*„Разбираме необходимостта на нашите потребители да поддържат контрол над живота си и бързо да се адаптират към реалността, която в много случаи се променя с всяка минута. Радваме се, че представяме тази функция, с която ще помогнем на потребителите да подредят всичките си бележки и напомняния в едно единствено приложение, което е лесно за използване и цени тяхната поверителност.“,* споделя Офир Ейял, главен оперативен директор на Rakuten Viber.

**За Rakuten Viber:**

В Rakuten Viber свързваме хората, без значение кои са и откъде са. Нашите потребители по света имат достъп до разнообразие от функционалности като индивидуални съобщения, видео обаждания, групови чатове, актуализации и дискусии с техните любими марки и известни личности. Ние предоставяме на нашите потребители сигурна и свободна среда, където да споделят емоциите си.

Rakuten Viber е част от семейството на Rakuten Group, световен лидер в електронната търговия и финансовите услуги. Rakuten Viber е официален канал за комуникация на FC Barcelona, както и официален партньор на Golden State Warriors за изпращане на съобщения и разговори.

Присъединете се към Viber и се насладете на най-доброто комуникационно изживяване в света.